Tuis Produkte Pinkster 2010
Die tema van ons Pinksterreeks is: STAP MET JESUS OOR GRENSE.
Dit sluit direk aan by die kursus Die Vrou by die Put, wat tans landwyd in kleingroepe gebruik word.
Die kerk groei deur grense oor te steek
Laai hierdie artikel se PowerPoint en Word file hier af.
Stap dié Pinkster met Jesus oor Grense
Ons gebruik Jellybean mensies om grense en die oorsteek van grense voor te stel.
Enige font kan eintlik met hierdie grafika werk (behalwe natuurlik Comic Sans & Papyrus, wat nooit saam met enigiets sal werk nie). As jy dit bietjie meer gesofistikeerd wil laat lyk, kan jy die verskillende variasies van Quicksand gebruik. Laai dit af by Quicksand.
Die gewone swart font werk goed. Vir ‘n prettige effek, kan jy rondspeel met die kleure van die font. Slegs een kleur per preek!
Die agtergronde is gemaak deur Jaco Potgieter, ‘n grafiese ontwerper wat spesialiseer in gemeentewerk. Jy kan van sy werk sien by Klema. As jy van sy (uiters bekostigbare!) dienste gebruik wil maak, kan jy hom kontak by Hierdie e-pos adres is teen spambotte beskerm, jy moet JavaSkrip op jou webblaaier ontsper om dit te kan sien
As jy ‘n meer statiese beeld verkies, kan jy bv. ‘n oop plaashek gebruik. Probeer een van die volgende:
Flam liedere wat goed by die tema sal pas (maar nie noodwendig spesifiek Pinkster liedere is nie):
Flam 4 O Heilige Gees, Kom Maak My Nuut
Flam 5 Daar Is Geen Grens
Flam 41 Beeld van God
Flam 52 Laat almal weet
Flam 70 Lig vir die wêreld
Flam 80 Weet jy?
Flam 119 Ons aanvaar jou met die liefde
Flam 173 Dis die opdrag van God
Flam 227 Ons sal nou gaan
Flam 256 Ons is U Liggaam
As jul gemeente die nodige lisensie het, kan jy die liedere aflaai by www.flam.co.za
Die tekste wat ons gaan behandel in die Pinksterreeks is só gekies dat 5 uit die Evangelies kom en 5 uit Handelinge. Saam met die ander drie Leesrooster preke in die Pinkstertyd (Hemelvaart - Handelinge 1:1-11 [3 Mei beskikbaar]; 7de Sondag van Pase - Johannes 17:20-26 [3 Mei beskikbaar]; Pinksterfees - Johannes 14:8-17 [10 Mei beskikbaar]), gee dit jou genoeg materiaal om jou eie reeks saam te stel:
Kapernaum - Jesus steek grense in sy bediening oor
Die een mensie wat nie in die ry saam met die ander staan nie, simboliseer die oorsteek van grense.
Dekapolis - Jesus bepaal wie binne en wie buite is
Daar is ‘n sirkel van dié wat binne is en iemand wat buite is.
Nasaret - Jesus word verwerp in sy tuisdorp
Die mensies is almal dieselfde kleur, wat die gemeenskaplike herkoms simboliseer - met een wat verwerp word / ‘n buitestander is.
Siro-Fenicië - ‘n Hondjie eet krummels van die tafel
Die vreemdeling word deel van die binnekring, gesimboliseer deur een gekleurde mensie tussen ‘n klomp van dieselfde kleur.
Samaria - Die vrou by die put drink lewende water
Twee gemeenskappe, gesimboliseer deur verskillende kleure mensies, leef in isolasie van mekaar. Twee mensies simboliseer die kontak tussen Jesus en die vrou.
Jerusalem - Reg geskied aan die Griekse weduwees
Binne die geloofsgemeenskap is daar verskillende groeperinge, gesimboliseer deur verskillende groepies van dieselfde kleur. Die bont groepie verwys na die uitreik binne die gemeenskap.
Ethiopië - Lig breek deur vir 'n minister van finansies
Mensies gesels twee-twee, wat kontak simboliseer. Sommige plekke word grense oorgesteek, ander nie. Tog lyk dit na een gemeenskap.
Seserea - Die Gees val op Kornelius die Italiaanse kaptein
‘n Nuwe geloofsgemeenskap kom tot stand wat bestaan uit ‘n klomp verskillende mensies, nie meer homogeen nie.
Filippi - Eerste Europese gemeente gestig met Lidia, ‘n slavin en ‘n bewaarder
‘n Gemeente word gestig, verskillende mense vorm die kerk.
Atene - In publieke gesprek oor geloof
Paulus wat met mense praat oor die publieke aard van ons geloof.
Mense is geskenke van God
Dit help baie om twee goed in gedagte te hou in ons gesels oor die kontak met mense:
Ontmoetings met mense is geskenke uit die hand van die Here. Daarom vra ons elke aand hoe dié ontmoetings jou geruk of getroos of geseën het. En ons praat ook oor hoe die Gees jou moontlik voorberei het daarop en wat jy dink die Here deur die persoon(e) met jou wil laat gebeur. Die eerste fokus is dus die impak op jouself.
Telkens gaan ons egter ook vra wat die Here deur jou wil bevestig in die ander persoon en/of moontlik wil verander in jou. Die fokus is dus op die grense waaroor die Here jou wil begelei.
En elke aand help ons mekaar om te leer wat ons beter wil leer doen. Kortom - ons gaan op reis met mekaar om 'n paar grense na ander mense oor te steek, wat uiteindelik geskenke van die Here word.
Ons stel voor dat jy elke erediens geleentheid gee dat mense gesels oor die grense waaroor hulle in daardie dag kon beweeg. Dit help met die inoefening van die gewoonte om oor grense te gaan. Daarom gee ons ‘n eerste gespreksraamwerk wat bedoel is om aan die begin van die erediens te gebruik. Ons gee ook telkens ‘n tweede gespreksraamwerk om ná die Woordverkondiging te gebruik.
Daarmee skep ons die bewussyn dat die erediens ‘n ontmoeting met God is wat werk deur sowel ons daaglikse ervarings as in die prediking van die Woord. Dit berei die gemeente ook voor om dieselfde proses môre te volg.
Blote kennis help nie regtig baie ver nie. 'n Mens moet saam met die kennis en in afhanklikheid (houding) van die Gees vaardighede aanleer, soos om te let op die mense wat oor jou pad kom. Soos jy dit inoefen en dit 'n gewoonte raak, so begin jy leer hoe dit werk om oor grense te gaan. En die wonder is dat só 'n gewoonte vir ander ook geleer kan word (oordraagbaar).
Vóór die Woordverkondiging
Konsentreer veral op hoe dié ontmoeting JOU geruk of getroos of geseën het. Vertel dit asof hy/sy nou by julle is. Onthou die Seisoen van Luister se waardes van leerbaarheid, vertroue, deernis en openheid.
Gee tyd vir 3 persone om met ons te deel wat gebeur het - en wat julle geleer het om saam met Jesus te stap oor grense.
Ná die Woordverkondiging
Deel kortliks met mekaar.
Woensdag, 24 Februarie 2010 13:46	Laas Opdateer op Woensdag, 24 Februarie 2010 14:19	Geskryf deur Webmeester
Paassondag en Pinkstersondag omraam die oudste en belangrikste seisoen in die kalender, Pinksterfees, ‘n periode van vyftig dae. Oorspronklik is daar nie net na die laaste dag as "Pinkster" verwys nie, maar na die hele seisoen. Die Engelse Pentecost kom van die Grieks - pentecoste - wat "vyftig" beteken.
Die Pinksterfees was oorspronklik ‘n Joodse fees, een van die drie groot feeste wat volwasse mans moes bywoon in Jerusalem: Paasfees, Pinksterfees en Huttefees. Pinkster was die naam wat Griekssprekende Jode gegee het aan die Dag van die Eerste Vrugte of Fees van die Weke (Shabuoth), die oesfees waarvan Lev 23:16 praat. Gedurende die eerste eeu nC het die Jode hierdie fees begin assosieer met die ontvangs van die Wet op die berg Sinai. Christene het die parallel getrek tussen die Jode se ontvangs van die wet en hulle ontvangs van die Gees. Dit kan selfs moontlik wees dat Paulus na hierdie kontras verwys in 2 Korintiërs 3:7-8: "Die wet ... het in heerlikheid gekom ... Hoeveel groter sal die heerlikheid van die bediening wat deur die Gees geskied, dan nie wees nie?".
Dit is belangrik om te onthou dat die 50 dae tussen Paasfees en Pinksterdag, dan ook nie net oor Jesus en meer spesifiek oor sy opstanding handel nie. Dit is ‘n tyd waar die werk van al drie Persone in die Godheid gevier word. Dit gaan oor God as Vader, Skepper en Herskepper wie se verlossingsplan deur Christus en die Gees waar word. Dit gaan oor Christus wat opgestaan en so die oorwinning oor die dood bekragtig het. Dit gaan ook oor die Heilige Gees wat aan ons geloof skenk en wat die koninkryk van God deur ons laat kom. Die Gees skakel ons by God se plan in: as ontvangers én verspreiders van die Nuwe Lewe in Christus.
Omdat die uitstorting van die Heilige Gees op Pinksterdag van meet af aan gelowiges aan mekaar verbind het, kan ‘n mens sê dat die kerk op hierdie dag gebore is. Pinksterdag is op ‘n manier die verjaardag van die kerk!
Interessant is dat Hemelvaart en Pinksterdag aanvanklik saam gevier, sodat die indruk nie geskep word dat die dissipels op 'n stadium totaal van God verlaat is nie. Later is die twee vierings geskei. Vandag is Hemelvaart in ons tradisie die begin van Pinkstertyd wat uitmond op Pinksterdag, wat baie keer met Nagmaal en ook ekumenies met Pinkstersaamtrekke gevier word.
Woensdag, 24 Februarie 2010 09:50	Geskryf deur Webmeester
Benewens die Hemelvaart en Pinkster rubrieke in die Liedboek (425-444) is daar 'n hele aantal Flam liedere wat goed by die tema sal pas:
Flam 4 - O Heilige Gees, Kom Maak My Nuut
Flam 5 - Daar Is Geen Grens
Flam 41 - Beeld van God
Flam 52 - Laat almal weet
Flam 70 - Lig vir die wêreld
Flam 80 - Weet jy?
Flam 119 - Ons aanvaar jou met die liefde
Flam 173 - Dis die opdrag van God
Flam 227 - Ons sal nou gaan
Flam 256 - Ons is U Liggaam
Maandag, 22 Februarie 2010 11:14	Laas Opdateer op Vrydag, 19 Maart 2010 14:26	Geskryf deur Webmeester
Hier is die onderskeie onderwerpe vir Pinkster 2010. Klik daarop om na die preekriglyn te gaan. Die PowerPoint aanbiedinge sal teen 9 April op die webtuiste verskyn.
1 Kapernaum - Jesus trotseer uitdagings in sy bediening
2 Dekapolis - Legio word bevry tussen die grafte
Markus 5:1-20 (Matt 8:28-34; Luk 8:26-39); 7:31-37 (Matt 15:29-31
3 Nasaret - Jesus word verwerp in sy tuisdorp
4 Siro-Fenicië - ‘n Hondjie eet krummels van die tafel
5 Samaria - Die vrou by die put drink lewende water
6 Jerusalem - Reg geskied aan die Griekse weduwees
7 Ethiopië - Lig breek deur vir 'n minister van finansies
8 Seserea - Die Gees val op Kornelius die Italiaanse kaptein
9 Filippi - Eerste Europese gemeente gestig met Lidia, ‘n slavin en ‘n bewaarder
10 Atene - In gesprek met die intellektueles